Държавен вестник, бр. 62, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  62
нето и ползването на пътищата, включително 
в преговори за държавни заеми и държавно 
гарантирани заеми за развитие на пътната 
инфраструктура.
(4) Управителният съвет взема и други ре­
шения, свързани с оперативното ръководство 
и дейността на Агенцията.
(5) Управителният съвет взема решения с 
мнозинство от своите членове.
(6) Правилата за работата на Управителния 
съвет се одобряват от министъра на регио­
налното развитие и благоустройството по 
предложение на Управителния съвет.
Чл. 10. (1) Председателят на Управителния 
съвет на Агенцията назначава и освобождава 
служителите на Агенцията.
(2) Председателят на Управителния съвет 
на Агенцията:
1. организира дейността на Агенцията;
2. утвърждава длъжностното разписание 
по предложение на Управителния съвет и 
сключва, изменя и прекратява трудовите 
договори с лицата, работещи в централната 
администрация, и с ръководителите в спе­
циализираната администрация;
3. може да упълномощава ръководите­
лите на специализирани звена да сключват, 
изменят и прекратяват трудовите договори 
със служителите в тези звена в съответствие 
с утвърдените разписания на длъжностите, 
както и да налагат дисциплинарни наказания;
4. сключва договорите за обществени по­
ръчки за проектиране, строителство, ремонт 
и поддържане на републиканските пътища, 
както и за управление на проекти, научнопри­
ложни изследвания и консултации, свързани 
с управлението на пътищата, след решение 
на Управителния съвет;
5. подпомага министъра на регионалното 
развитие и благоустройството при извърш­
ване на подготвителните действия и при 
осъществяване на контрола по изпълнение 
на концесионните договори за републикански 
пътища и за пътни съоръжения – държавна 
собственост (мостове и тунели);
6. сключва оперативни споразумения с 
ръководителите на управляващите органи 
за изпълнение на европейски проекти за 
регионално развитие и транспортна свърза­
ност, финансирани от Кохезионния фонд, от 
Европейския фонд за регионално развитие 
на Европейския съюз и Механизма за свърз­
ване на Европа, договори за получаване на 
безвъзмездна финансова помощ, както и 
други договори и споразумения, необходими 
за дейността на Агенцията, след решение на 
Управителния съвет;
7. организира и привежда в изпълнение 
решенията на Управителния съвет;
8. издава заповеди за вписване, съответно 
за отказ за извършване на вписване, на достав­
чиците на услуга за електронно събиране на 
такси за изминато разстояние в националните 
електронни регистри;
9. сключва договори за електронно съ­
биране на такси за изминато разстояние с 
вписаните в регистрите доставчици на услуга 
за електронно събиране на такси за изминато 
разстояние;
10. издава заповеди за заличаване на дос­
тавчиците на услуги за електронно събиране 
на такси за изминато разстояние от нацио­
налните електронни регистри при наличие 
на предвидените в действащата нормативна 
уредба основания;
11. утвърждава бюджетите и одобрява 
промени по бюджета на разпоредителите от 
по-ниска степен с бюджет в структурата на 
Агенцията;
12. определя длъжностни лица, които да 
съставят актове за установяване на админист­
ративни нарушения, в случаите, предвидени в 
Закона за пътищата и в Закона за движението 
по пътищата;
13. издава наказателни постановления или 
оправомощава длъжностни лица от Агенцията, 
които да издават наказателни постановления 
в случаите, предвидени в Закона за пътищата 
и в Закона за движението по пътищата;
14. решава други въпроси, предвидени в 
нормативен акт, които не са от изключител­
ната компетентност на Управителния съвет.
Чл. 11. При отсъствие на председателя 
или на някого от другите членове на Управи­
телния съвет неговите правомощия за всеки 
конкретен случай се упражняват от лице, 
определено от министъра на регионалното 
развитие и благоустройството.
Чл. 12. (1) Помощен орган на Агенцията 
е Експертният технико-икономически съвет 
(Съвета), който разглежда, приема и предла­
га на Управителния съвет за утвърждаване 
разработки и проекти за изграждане, ремонт 
и поддържане на републиканските пътища. 
Съветът изпълнява функциите на държав­
но-обществен орган в областта на пътищата 
в случаите, определени с решение на Упра­
вителния съвет на Агенцията.
(2) Експертният технико-икономически 
съвет е колегиален орган, който се състои от 
председател и членове. В състава на Съвета се 
включват служители на Агенцията. Дейността 
на Съвета се подпомага от секретар.
(3) В състава на Експертния технико-ико­
номически съвет могат да се включват и 
допълнителни членове – специалисти в съ­
ответната област, според спецификата на 
разглежданите въпроси.